Nuri skrik vir niks en niemand nie. In die verre toekoms bestaan hierdie 12-jarige meisie se lewe uit los werk, meestal steel, vir Vadith, wat haar veiligheid verseker in die rowwe agterstrate van die stad Terra. Tot die dag dat sy 'n onweerstaanbare lied hoor . . . dit trek haar aan na 'n geheime opleidingsfasiliteit waar sy, asof dit vooraf so bestem is, ingeneem word as een van vele hoopvolles wat die ondraaglike aardse bestaan kan agterlaat.